CELEX: 32004R0875
Language: lt
Date: 2004-04-29 00:00:00
Title: 2004 m. balandžio 29 d. Komisijos reglamentas (EB) Nr. 875/2004, iš dalies keičiantis Tarybos reglamentą (EB) Nr. 1362/2000 dėl lengvatinės tarifinės kvotos atidarymo tuno žuvų filė, kurios kilmės šalis yra Meksika

Svarbus teisinis pranešimas

|

32004R0875

Oficialusis leidinys L 162 , 30/04/2004 p. 0051 - 0051

		Komisijos reglamentas (EB) Nr. 875/20042004 m. balandžio 29 d.iš dalies keičiantis Tarybos reglamentą (EB) Nr. 1362/2000 dėl lengvatinės tarifinės kvotos atidarymo tuno žuvų filė, kurios kilmės šalis yra MeksikaEUROPOS BENDRIJŲ KOMISIJA,atsižvelgdama į Europos bendrijos steigimo sutartį, ypač į jos 133 straipsnį,atsižvelgdama į Tarybos reglamento (EB) Nr. 1362/2000 4 straipsnį,kadangi:(1) Bendroji Europos Sąjungos ir Meksikos taryba savo 2004 m. balandžio 28 d. Sprendimu Nr. 2/2004, įvedančiu tarifinę kvotą tam tikriems produktams, kurių kilmės šalis yra Meksika, ir nurodytiems bendrosios ES ir Meksikos tarybos sprendimo Nr. 2/2000 I priede, atidarė lengvatinę tarifinę kvotą tuno žuvų filė, kurios kilmės šalis yra Meksika.(2) Todėl atitinkamai turėtų būti pakeistas 2000 m. birželio 29 d. Reglamentas (EB) Nr. 1362/2000, įgyvendinantis Bendrijai taikomas Bendrosios tarybos nuostatas dėl tarifų pagal Europos bendrijos ir Meksikos Jungtinių Valstijų Laikinąjį susitarimą dėl prekybos ir su prekyba susijusių klausimų [1].(3) Šiame reglamente numatytos priemonės atitinka Muitinės kodekso komiteto nuomonę,PRIĖMĖ ŠĮ REGLAMENTĄ:1 straipsnisReglamentas (EB) Nr. 1362/2000 iš dalies pakeičiamas taip:1. 2 straipsnio 5 dalis papildoma tokiu sakiniu:"Muito, taikomo produktams, klasifikuojamiems KN kodo 16041416 pozicijoje, dydis tarifinės kvotos ribose šio Reglamento priedo užsakyme Nr. 09.1854 yra 6 %."2. 2 straipsnio 6 dalis pakeičiama taip:"6. Išskyrus užsakymuose Nr. 09.1854 ir Nr. 09.1899 nurodytas tarifines kvotas, šio reglamento priede nurodytos tarifinės kvotos atidaromos kasmet dvylikos mėnesių laikotarpiui nuo liepos 1 d. iki birželio 30 d. Pirmą kartą šios kvotos atidaromos 2000 m. liepos 1 d."3. Priede įterpiama tokia eilutė:"09.1854 | 16041416 | Tuno žuvų filė | 5000 tonų [2] | Taikomas fiksuotas muito dydis |2 straipsnisŠis reglamentas įsigalioja trečią dieną po jo paskelbimo Europos Sąjungos oficialiajame leidinyje.Reglamentas taikomas nuo Bendrosios Europos Sąjungos ir Meksikos tarybos sprendimo Nr. 2/2004, priimto 2004 m. balandžio 28 d., įsigaliojimo dienos.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2004 m. balandžio 29 d.Komisijos varduFrederik BolkesteinKomisijos narys[1] OL L 157, 2000 6 30, p. 1.--------------------------------------------------